**Väittämiä henkilökohtaisesta tulevaisuudesta**

**Tavoite:** Herättää osallistuja ajattelemaan omaa ja yleistä tulevaisuutta. Ohjata ajatuksia tulevaisuuteen, mahdollisuuksiin ja eri vaihtoehtoihin positiivisuuden kautta. Keskustelu on tärkeä osa harjoitusta ja siinä korostuu erilaiset mahdollisuudet ja mielipiteet. Oikeita tai vääriä vastauksia ei ole, vaan harjoitus perustuu omiin tuntemuksiin - kaikki ovat yhtä arvokkaita.

**Tehtävänanto:** Jakautukaa puoliksi. Jokainen ottaa itselleen yhden vihreän ja yhden punaisen lapun. Vastatkaa kysymyksiin toiset ohjaajana, toiset opiskelijan näkökulmasta. Valitse punainen, jos olet eri mieltä väittämän kanssa. Valitse vihreä, jos olet samaa mieltä. Vaihtakaa 10 kysymyksen jälkeen rooleja toisin päin. Keskustelkaa tämän jälkeen, miten roolitus näkyi vastauksissa.

**Kysymyksiä**:

1. Olen opiskelemassa työhön, jonka parissa haluan tulevaisuudessa työskennellä.
2. Tunnistan omat vahvuuteni ja osaamiseni.
3. Minulla on unelmia tulevaisuuden suhteen.
4. Uskon selviytyväni mahdollisista vastoinkäymisistä huolimatta.
5. Minulla ei ole vielä mitään suunnitelmia tulevaisuuteni suhteen.
6. Tulevaisuuteni on täysin erilainen kuin nykyisin.
7. Pitkä työura samalla työnantajalla on tavoittelemisen arvoinen asia.
8. Minulle on tärkeämpää saada tehdä työtä, josta nautin, kuin saada hyvää palkkaa.
9. Suunnittelen tulevaisuuttani sen mukaan, mikä ala tarjoaa hyvät työllistymismahdollisuudet.
10. Minulla on tulevaisuudelleni useita mahdollisia vaihtoehtoja.
11. Tiedän tarkkaan, mitä haluan omalta tulevaisuudeltani.
12. Minulle on tärkeää saada työ- tai opiskelupaikka, mutta alalla ei ole suurta merkitystä.
13. En tiedä vielä mikä minusta tulee, mutta uskon, että elämä tuo jotain eteeni.
14. Tulevaisuudessa minulla voi olla useita erilaisia työpaikkoja ja -tehtäviä.
15. Olen avoin uusille asioille.
16. Teen tulevaisuuttani koskevat päätökset itse.
17. Voin itse vaikuttaa siihen, millaista koulutusta tai ammattia tavoittelen.
18. Perheeni vaikuttaa tulevaisuuden valintoihini.
19. Olen valmis muuttamaan työn tai koulutuksen perässä muualle Suomeen tai ulkomaille.
20. Uskon, että tulevaisuudessa voin löytää itselleni ammatin tai työn, jonka olemassaolosta en vielä tiedä.

Ohjeistus mukaillen:

Tulevaisuusohjauksen työkirja. 2017. Tulevaisuuden tutkimuskeskus: [www.tulevaisuusohjaus.fi](http://www.tulevaisuusohjaus.fi)

Osata-hanke ja Sampo -ohjaussivusto: [www.osata.fi](http://www.osata.fi)